CELEX: C2007/095/12
Language: lt
Date: 2007-04-28 00:00:00
Title: Byla C-176/05 2007 m. kovo 1 d. Teisingumo Teismo (pirmoji kolegija) sprendimas ( Landesgericht für Zivilrechtsaachen Wien (Austrija) prašymas priimti prejudicinį sprendimą) KVZ retec GmbH prieš Austrijos Respubliką (Atliekos — Reglamentas (EEB) Nr. 259/93 — Pavojingų atliekų vežimo priežiūra ir kontrolė — Mėsos miltai)

28.4.2007   
            
            
               LT
            
            
               Europos Sąjungos oficialusis leidinys
            
            
               C 95/8
            
         2007 m. kovo 1 d. Teisingumo Teismo (pirmoji kolegija) sprendimas (Landesgericht für Zivilrechtsaachen Wien (Austrija) prašymas priimti prejudicinį sprendimą) KVZ retec GmbH prieš Austrijos Respubliką
   
   (Byla C-176/05) (1)
   
   (Atliekos - Reglamentas (EEB) Nr. 259/93 - Pavojingų atliekų vežimo priežiūra ir kontrolė - Mėsos miltai)
   (2007/C 95/12)
   Proceso kalba: vokiečių
   Prašymą priimti prejudicinį sprendimą pateikęs teismas
   Landesgericht für Zivilrechtsaachen Wien
   Šalys pagrindinėje byloje
   Ieškovė: KVZ retec GmbH
   
      Atsakovė: Austrijos Respublika
   Dalykas
   Prašymas priimti prejudicinį sprendimą — Landesgericht für Zivilrechtsaachen Wien — 1993 m. vasario 1 d. Tarybos reglamento (EEB) Nr. 259/93 dėl atliekų vežimo Europos bendrijos viduje, į Bendriją ir iš jos priežiūros ir kontrolės (OL L 30, p. 1) 1 straipsnio 2 dalies d punkto ir 26 straipsnio 1 dalies a ir b punktų aiškinimas — Mėsos miltų vežimas — Pareiga pranešti
   Rezoliucinė dalis
   Pagal 1993 m. vasario 1 d. Tarybos reglamento (EEB) Nr. 259/93 dėl atliekų vežimo Europos bendrijos viduje, į Bendriją ir iš jos priežiūros ir kontrolės, iš dalies pakeisto 2001 m. gruodžio 28 d. Komisijos reglamentu (EB) Nr. 2557/2001, 1 straipsnio 3 dalies a punktą šio reglamento nuostatos, išskyrus jo 3 dalies b-e punktų ir 11 straipsnio bei 17 straipsnio 1-3 dalių nuostatas, netaikomos vežant mėsos miltus, pripažįstamus „atliekomis “atsižvelgiant į pareigą arba ketinimą jų atsikratyti, kurios yra skirtos tik panaudojimui ir nurodytos šio reglamento II priede. Tačiau prašymą priimti prejudicinį sprendimą pateikęs teismas turi užtikrinti, kad taip vežant būtų laikomasi 2002 m. spalio 3 d. Europos Parlamento ir Tarybos reglamento (EB) Nr. 1774/2002, nustatančio sveikatos taisykles gyvūninės kilmės šalutiniams produktams, neskirtiems vartoti žmonėms, iš dalies pakeisto 2003 m. gegužės 12 d. Komisijos reglamentu (EB) Nr. 808/2003, nuostatų reikalavimų, tarp kurių svarbūs gali būti 7, 8 ir 9 straipsniuose išvardyti reikalavimai bei šio reglamento II priedas
   
      (1)  OL C 143, 2005 6 11.